Atac antisemit în faţa unei sinagogi la Paris: Un bărbat a fost bătut cu pumnii și picioarele în timp ce era înjurat că este evreu
Un bărbat de aproximativ 60 de ani care ieşea dintr-o sinagogă vineri la Paris a fost lovit şi insultat drept "evreu jegos", a aflat sâmbătă AFP din surse poliţieneşti, ministrul francez de interne, Gérald Darmanin, denunţând un "nou atac antisemit" şi un "act revoltător", transmite Agerpres.
"Potrivit primelor elemente, un nou atac antisemit a avut loc aseară la Paris", a scris Gérald Darmanin pe reţeaua socială X. "Facem totul pentru a-l găsi pe autorul acestui act revoltător", a adăugat ministrul.
Bărbatul "purtând kippa" ieşea din sinagogă când a fost agresat de un individ care a reuşit "să fugă pe jos", au precizat sursele din rândul poliţiei.
Autorul "a insultat victima drept evreu jegos în timp ce îl lovea cu pumnii şi cu picioarele de mai multe ori", a detaliat una dintre acestea. Pompierii au transportat victima la spital.
Ministrul de interne Gérald Darmanin a cerut vineri o întărire a măsurilor de protecţie a comunităţii evreieşti, în special în jurul şcolilor şi lăcaşurilor de cult, după evenimentele din ultimele zile din Fâşia Gaza, potrivit unei note consultate sâmbătă de AFP.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank